BULETINUL SOCIETĂŢII DE ŞTIINŢE 119 



fapte, deşi actualmente pare în contrazicere cu tot ce ştim despre 

 materie, forţă şi vieaţă. 



Iată., D-lor, ceeace ca secretar perpetuu am crezut necesar a va 

 comunica cu această ocaziune, rugându-vă ca cu toţii, şi în special 

 biuroul ce se va alege astăzi, să punem mai multă râvna pe viitor, 

 pentru ca mersul ascendent al societăţii noastre să nu fie împiedicat. 



Finesc, D-lor, prin a vă mai face o propunere ca membrii fon- 

 datori, de fapt, ai Asociaţiunii române pentru înaintarea şi răspân- 

 direa ştiinţelor. 



La Septemvrie, conform deciziunii de astă toamnă 1906, ar urma 

 ca şedinţa generală să aibă loc anul acesta la Focşani. 



Trebue să recunoaştem că nu s'a făcut nimic în această direcţiune. 



Pe urmă, la toamnă vom avea primul congres internaţional, în 

 Bucureşti şi ţară, acel al petroleului. Deci, în astfel de condiţiuni, 

 suntem siguri că nu se va putea ţine cum se cuvine congresul 

 dela Focşani. Urmează deci a fi amânat la anul viitor. 



Asociaţiunea noastră, însă, are un rol nu numai cultural şi eco- 

 nomic, dar şi naţional. Ea va trebui să cate a unî în acelaş mănun- 

 chiu, acel al cugetării şi culturii, toate ramurile neamului românesc. 

 Aceasta cată să fie tendinţa noastră hotărîtă. Pentru aceasta însă 

 să nu uităm o dată măreaţă: 1859. 



La 1909 vor fi 50 de ani dela Unire. Propun a amâna congre- 

 sul dela Focşani la 1909 şi a-l pregăti astfel ca să fie demn de co- 

 memorarea datei unirii ţărilor surori şi la înălţimea năzuinţelor 

 noastre pentru unirea sufletească a întregei Românimi. 



Cred că voiu avea consentimentul D-voastră pentru aceasta, la 

 care voiu căuta să alătur şi învoirea colegilor din comitetul special 

 al asociaţiunii. 



Deci, ştiinţa ca scop ales şi înalt, pe de o parte, ţara şi neamul 

 ca ţinte sfinte, pe de alta, să fie faclele cari să ne încălzească sufle- 

 tele şi să ne îndrumeze munca spre binele şi cinstirea românilor de 

 pretutindeni. 



